121. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ ΚΑΙ ΠΟΛΙΤΙΣΜΟΥ  ΚΑΙ ΕΠΙΣΤΗΜΩΝ Αριθ. Β/62234 της 21/21 Δεκ. 1984 (ΦΕΚ Β΄ 897) Διεύρυνση αρμοδιότητας Συμβουλίου ισοτιμιών ΚΑΤΕΕ Αθηνών. 1.Η αρμοδιότητα του Συμβουλίου Ισοτιμιών του ΚΑΤΕΕ Αθηνών που προβλέπεται από το άρθρ. 27 παρ. 5 του Νόμ. 1158/1981 για την αναγνώριση της ισοτιμίας των τίτλων σπουδών που έχουν απονεμηθεί, μέχρι τη δημοσίευση του νόμου αυτού, από τις Κρατικές και Αναγνωρισμένες Ιδιωτικές Σχολές Καλλιτεχνικής Εκπαίδευσης, διευρύνεται και για την αναγνώριση της ισοτιμίας των τίτλων σπουδών που έχουν απονεμηθεί, μέχρι τη δημοσίευση του νόμου αυτού, από τις Κρατικές και Αναγνωρισμένες Ιδιωτικές Σχολές Καλλιτεχνικής Εκπαίδευσης, διευρύνεται και για την αναγνώριση της ισοτιμίας των τίτλων σπουδών που έχουν απονείμει οι ανωτέρω Σχολές μετά τη δημοσίευση του Νόμ. 1158/1981 και θα απονείμουν μέχρι την παύση της νόμιμης λειτουργίας τους. 2.Μετά την κατάργηση του Συμβουλίου Ισοτιμιών του ΚΑΤΕΕ Αθηνών, αρμόδιο για την αναγνώριση της ισοτιμίας των τίτλων καλλιτεχνικών σπουδών θα είναι το Ινστιτούτο Τεχνολογικής Εκπαίδευσης, σύμφωνα με το άρθρ. 51 παρ. Ιγ του Νόμ. 1404/1983. 3.Τα ως άνω Συμβούλια θα αποφαίνονται για την ισοτιμία των ανωτέρω τίτλων σπουδών σε σχέση με τους τίτλους που χορηγούν οι Κρατικές και Αναγνωρισμένες Ιδιωτικές Σχολές Καλλιτεχνικής Εκπαίδευσης που λειτουργούν σύμφωνα με τις διατάξεις του Νόμ. 1158/1981. 4.Η απόφαση αυτή να δημοσιευθεί στην Εφημερίδα της Κυβερνήσεως και να εφαρμοσθεί από τη δημοσίευσή της. 